Der skal være betalt tilslutningsbidrag, inden du etablerer stikledninger til en installation. Tilslutningsbidragene er opdelt i tre grupper: Hovedanlægsbidrag > Distributionsledningsbidrag > Stikledningsbidrag Der betales pr. enhed og grundtaksten indeholder altid et hovedanlægsbidrag og et distributionsledningsbidrag. Vi afregner stikledningsbidraget efter bestilt størrelse. Umiddelbart efter tilmelding fra rådgiver eller vvs-installatør skal tilslutningsbidraget være betalt. Supplerende tilslutningsbidrag Sker der ændringer i forhold til, hvordan installationen bliver benyttet, er det nødvendigt at betale et supplerende tilslutningsbidrag. Det er for eksempel, hvis et enfamiliehus bliver ændret til to lejligheder og lignende. Bliver en matrikel opdelt i flere matrikler, skal der være et selvstændigt stik til hver matrikel, og vi opkræver supplerende tilslutningsbidrag. Hver enhed skal betale en grundtakst, som altid indeholder et hovedanlægsbidrag og et distributionsledningsbidrag. Bliver der lavet flere stik, betaler man også stikledningsbidrag. Hvilende tilslutningsbidrag Tidligere betalt tilslutning gælder, kontakt altid Herning Vand for en konkret opgørelse.